OpenLLM-France/wikimedia huggingface dataset:
# Canarias klasea

Canarias klaseko gurutzaontzi astunak, Espainiako Itsas Armadako itsasontzi batzuk ziren. Mr Wattsek diseinatuak, Britainia Handiko County klasean oinarrituak zeuden.

## Historia

Miguel Primo de Rivera jeneralaren gobernualdian eraikitzea agindua, ez ziren zerbitzuan sartu Gerra Zibilera arte, oraindik amaitu gabe zeudela.
Canarias klaseko gurutzaontziak, 1922ko Washingtoneko Itsas Itunak ezartzen zituen mugak osatzen zituzten itsasontziak ziren. Itun honek, gurutzaontzi astunek garraia zezaketen gehienezko zama, 10.000 tonakoa zela eta eraman zezakeen armamentuaren gehienezko neurria 203 mmkoa zela zioen. Klase honetako bi itsasontziak, bata 1931ko maiatzak 28an eta bestea 1932ko apirilak 20an itsasoratuak izan ziren, Itsas Eraikuntzen Espainiar Elkarteko ontzioletan (Vickers & Elswicken alboko moduko bat, langile espainiarrak erabiltzen zituena), Ferrolen.
Kanoiak, San Carloseko lantegitik zetozen, San Fernandotik, eta dorreak Reinosatik. Brankan bi dorre eta txopan beste hainbeste zituen.
Baleares gurutzaontziak ez zuen gerra zibila amaitu, Lepanto suntsitzaileak Palos lurmuturreko guduan jaurtitako torpedo baten ondorioz hondoratu baitzen.
Canariasek, aldaketa anitz jasan zituen lanean jarraitzeko, lanean, 1975 arte jarraitu zuelarik, bere baliozko bizitza osoan, Espainiako Itsas Armadako itsasontzi ikurra izan zelarik.
Oso blindaturik ez zeuden itsasontziak ziren, baina su indar handia zuten, baita abiadura handia ere. Altxatutako armadaren itsasoko nagusitasunaren arduradunak izan ziren, kalitateari dagokionez, ez kopuruari dagokionez, gerra zibilean.

## Kanpo estekak

| Izena | Zenbakia | Ontziola | Alta | Baja | Arrazoia |
| Canarias | C-21 | SECN-Ferrol | 1936 | 1975 | Desegina |
| Baleares | -- | SECN-Ferrol | 1937 | 1938 | Palos lurmuturreko guduan hondoratua |
* Datuak: Q525906
* Multimedia: Canarias class cruiser / Q525906
# Canaro

Canaro Italiako udalerri bat da. Rovigoko probintzian kokatuta dago, Veneto eskualdean. 2.571 biztanle ditu, 32,65 kilometro koadroko azaleran banatuta.

## Mugakideak

Canarok honako udalerri hauekin egiten du muga:
Fiesso Umbertiano Frassinelle Polesine Occhiobello Polesella Riva del Po $^{(en)}$ Ferrara

## Kanpo estekak

* Datuak: Q34699
* Multimedia: Canaro / Q34699
# Canaseraga (New York)

Canaseraga New York estatuko herri bat da. Allegany konderrian kokatua dago. 2010ean 550 biztanle zituen, 2,75 kilometro koadrotan banatuta.

## Ikus, gainera

* Allegany konderria

## Kanpo estekak

* Datuak: Q3452533
* Multimedia: Canaseraga, New York / Q3452533
# CIEMEN

Centre Internacional Escarré per a les Minories Ètniques i les Nacions (CIEMEN) Aureli Argemik 1974an sortutako gobernuz kanpoko erakundea da. Nazio katalanaren zein Europa eta munduko gutxiengo nazionalen ezagutza eta errekonozimendua sustatzen du. Gutxiengo nazional eta etnikoen dokumentazio gune funtzioa betetzen du eta hitzaldiak eta simposiumak antolatzen ditu, Katalunia mailan eta nazioartean.
Nazio Batuen Erakundean berezko hizkuntzarako eskubide unibertsala errekonozitzeko proposamena aurkeztu zuen. Hizkuntza Eskubideen Munduko Konferentzia antolatu zuen, beste erakunde batzuekin batera, 1996an; bertan aurkeztu zen Hizkuntza Eskubideen Deklarazio Unibertsala. Europa Mendebaldeko Estaturik Gabeko Nazioen Konferentzia (CONSEU) ere antolatu zuen.
Mercator sareko kide da, bereziki legegintzaz eta hizkuntza eskubideez arduratzen delarik. Hizkuntza Berdintasunerako Europar Sareko (ELEN) kide ere bada.
Gaur egun David Minoves da bere lehendakaria.

## Kanpo estekak

* Webgune ofiziala
* Nationalia Estaturik gabeko nazioen gaurkotasuneko aldizkari digitala
* Mercator sarearen webgunea
* ELENen webgunea
* Hizkuntza Eskubideen Deklarazio Unibertsalaren webgunea
* Datuak: Q8343604
# CIE Automotive

CIE AUTOMOTIVE balio erantsi altuko prozesuen kudeaketan espezialista den multinazional Industri Taldea da, 4 kontinente eta 15 herrialdetan presentzia duelarik. Espainaiko Boltsan zerrendatuta dago.
CIE Automotive, Euskal Herrain egoitza duen talde multinazionala, operadore globala bihurtu da multi-teknologian oinarritutako negozioagatik. Eredu arrakastatsu honek balio erantsi altuko prozesu industrialen kudeaketan espezializatutako talde bat bezala kontsolidatu du mundu mailan eta suspertzen ari diren herrialde nagusietan. 65 instalazio, 5 bulego komertzial eta 7 zentro teknologiko ditu munduan zehar negozioa garatzeko.
CIE Automotive-k bere baliabideak hiru arlo estrategikoetan finkatzen ditu: Automozio konponenteak (Espainian, Portugalen, Txekiar Errepublikan, Errumanian, Lituanian, Errusian Mexikon, Brasilen, Txinan eta Marokon instalazioak dituelarik), Biodiesel (biodiesel produkzio instalazioak Espainian eta Italian dituelarik, eta salmenta sare propioa) eta Dominion, Soluzio eta Serbitzu Teknologikoak aurkezten duen enpresa (Espainian, Mexikon, Brasienl, Argentinan eta Txilen bulegoak dituelarik) Automozio sektorean merkatu osorako osagai eta azpimultzoen hornitzaile global bat bezala definitzen da. 6 funtsezko teknologietan lan egiten du (Aluminioa, Forja, Estanpazioa, Odi Konformazio eta soldadura galdaketa, mekanizazioa eta plastikoa) eta automobiletako teilatu sisteman oinarritutako negozio unitate bat (RS Automotive)

## Akziodunak

* Corporación Gestamp S.L %25,923
* Antonio María Pradera Jauregui %13,539
* Elidoza Promoción de Empresas S.L %10,865
* Austral B.C %8,504
* QMC Development Capital Fund plc %5,501
* Addvalia Capital S.A %5,021
* Compañía Andaluza de Rentas e Inversiones S.A %5,000
* Iberian Capital GP Limited %3,478

## Ikus, gainera

* Espainiako burtsako baloreen zerrenda

## Kanpo estekak

* (Gaztelaniaz)(Ingelesez) CIE Automotiven webgunea
* (Gaztelaniaz)(Ingelesez) CIE Automotiven webgunea
* Datuak: Q5011660
# CHS Inc.

CHS Inc. nekazaritzako elikagaien industria arloko kooperatiba estatubatuarra da. Bere egoitza Minnesotako Inver Grove Heights hirian du. Elikagaiez gain, Cenex fuel markaren jabea ere bada.

## Kanpo estekak

* Webgune ofiziala
* Datuak: Q5011381
# CIAM

C.I.A.M. (frantsesezko Congrès International d'Architecture Moderne, "Arkitektura Modernoaren Nazioarteko Biltzarra") 1928an sortua eta 1959an desegina, arkitekto modernoen nazioarteko biltzar batzuen seriea izan zen.

## Sorrera eta kideak

Arkitektura Modernoaren Nazioarteko Biltzarra (CIAM) 1928ko ekainean sortu zen, Suitzako Château de la Sarraz gazteluan. 28 arkitekto europarrek osatzen zuten talde sortzailea, eta Le Corbusier, Hélène de Mandrot (gazteluaren jabea) eta Sigfried Giedionek antolatu zuten. CIAM izan zen XX. mendeko hainbat manifestuetatik bat, 'arkitektura arte sozial' bezala indartzeko asmoa zuena.
Sortzaileen artean hauek ere zeuden:
* Karl Moser (lehen presidentea)
* Hendrik Berlage
* Victor Bourgeois
* Pierre Chareau
* Josef Frank
* Gabriel Guevrekian
* Max Ernst Haefeli
* Hugo Häring
* Arnold Höchel
* Huib Hoste
* Pierre Jeanneret (Le Corbusieren lehengusua)
* André Lurçat
* Ernst May
* Fernando García Mercadal
* Hannes Meyer
* Werner Moser
* Carlo Enrico Rava
* Gerrit Rietveld
* Alberto Sartoris
* Hans Schmidt
* Mart Stam
* Rudolf Steiger
* Szymon Syrkus
* Henri-Robert Von der Mühll
* Juan de Zavala
Ordezkari sobietarrak El Lisitzki, Nikolai Kolli eta Moisei Ginzburg izatekoak ziren, nahiz eta ezin izan ziren lehen bilerara agertu atzerrira joateko baimenik lortu ez zutelako.
Ondorenean, 1929an, beste hainbat kide batu ziren Alvar Aalto, Uno Åhrén, Louis Herman De Koninck, Fred Forbat besteak beste.
1941an, Harwell Hamilton Harris amerikar atalaren idazkaritzat hautatua izan zen.

## Eragina

Erakundeak oso eragin handia izan zuen. Ez zen arduratu bakarrik Mugimendu Modernoaren arkitektura printzipioak definitzeaz. Arkitektura mundua hobetzeko gai den tresna ekonomiko eta politikotzat ikusi zuten, bai eraikinen diseinuaz bai hiri planeamenduaz.

## CIRPAC

CIAM taldeak aukeratutako batzorde eragilea zen CIRPAC Comité International pour la Résolution des Problèmes de l’Architecture Contemporaine (Arkitektura Garaikideko Arazoak Konpontzeko Nazioarteko Komitea).

## Biltzarrak

CIAM eratu zuten konferentziak hauek dira:
* 1928, CIAM I, La Sarraz, Suitza, CIAMen sorrera
* 1929, CIAM II, Frankfurt, Alemania, Etxebizitza minimoaz.
* 1930, CIAM III, Brusela, Belgika, Lurzoruaren eraldapen arrazionalaz (Rationelle Bebauungsweisen)
* 1933, CIAM IV, Atenas, Grezia, Hiri funtzionalaz (Die Funktionelle Stadt); Atenasko Agiriaren argitalpena.
* 1937, CIAM V, Paris, Frantzia, Etxebizitza eta aisiaz
* 1947, CIAM VI, Bridgwater, Ingalaterra, Hirien berreraiketaz
* 1949, CIAM VII, Bergamo, Italia, Artea eta arkitekturaz
* 1951, CIAM VIII, Hoddesdon, Ingalaterrea, Hiriaren bihotzaz
* 1953, CIAM IX, Aix-en-Provence, Frantzia, Abitatzeaz
* 1956, CIAM X, Dubrovnik, Jugoslavia, Abitatzeaz
* 1959, CIAM XI, Otterlo, Herbehereak, CIAMaren desegite antolatua eta Team Xaren sorrera.

## Ikus, gainera

* GATEPAC
* Team 10

## Kanpo estekak

* Datuak: Q727738
* Multimedia: Congrès International d'Architecture Moderne / Q727738
# CIDETEC

CIDETEC teknologia elektrokimikoen zentroa, 1997an sortu zen sektore elektrokimikoaren sektore industrialei zein administrazioari eta orokorrean gizarteari zerbitzua emateko.
Energiaren, gainazalen tratamenduen eta material berrien alorretan dihardu. Miramongo Parke Teknologikoan dagoen euskal zentro teknologiko honen helburu nagusia enpresen maila teknologikoa handitzea eta finkatzea da, baita euren lehiakortasuna hobetzea ere, teknologia elektrokimikoetan oinarritutako prozedura eta produktuak abian jarriz.
Helburu hauek betetzeko bere bezeroen eskura ikerketa eta garapenean jarduera-eskaintza zabala jartzen du, aholkularitza teknikoa zein trebakuntza eta hedapen jarduerak. Plan estrategikoan, CIDETECek zazpi bide berri jorratuko ditu: bateriak, erregaizko pilak, estaldurak, sentsoreak, material inteligenteak, nanoteknologiak eta biomaterialak.
2004ean, 55 lankide zituen eta bi bekadun, eta 2004an 69 proiektu egin zituen eta hiru milioi euro fakturatu.

## Erreferentziak

* ↑ CC-BY-SA http://www.argia.com/argia-astekaria/2041/zer-da-cidetec Argia, 2006-05-21

## Kanpo estekak

* Datuak: Q20492276
# CINSA

CINSA (Coordinacion de Iniciativas Sociedad Anonima) 1961ean sortu zuten, Bilbon, sei lagun euskaltzalek: Xabier eta Joseba Gereñok (haien anaia Sabinoren laguntza ere izan zuten), Jose Mari eta Luis Benito del Vallek, Jose Manuel Nicolasek eta Luis Varelak. Abertzaletasunari lotutako pertsonak izanik erregimen frankistak elkarte bat sortzeko baimena ukatuko zielakoan, merkataritza arloko enpresaren izaera juridikoa eman zioten egitasmoari. Musika jaialdiak antolatzea eta diskoak eta liburuak argitaratzea ziren CINSAren helburuak. Luis Varela zen elkarteko presidentea, baina bultzatzaile nagusia Xabier Gereño idazlea zen. Bilbon jaialdiak antolatzen aritu zen Gereño, eta Herri Irratian euskarazko musika irratsaioak egin zituen.
1962tik 1971ra bitartean, 50 disko inguru argitaratu zituen CINSAk. Gehienak iraupen laburreko diskoak dira (singleak), eta euskaraz abestuta daude. Ekoizpenaren zati nagusia kantagintzak osatu zuen (Benito Lertxundi, Maite Idirin, Julen Lekuona, Estitxu, Argoitia anai-arrebak, Urretxindorrak, Ameslariak, Bittor Egurrola, Erlak...), eta gainerakoak orfeoi eta abesbatzen diskoak (Bermeoko Orfeoia, Arratiako Korua...), garai hartan hain modan zeuden orkestrenak (Naikari, Daikiris...), akordeoi eta txistulari kontzertuenak eta euskal dantzenak izan ziren. Disko bakoitzetik berrehun ale argitaratzen zituen CINSAk, eta amaitu ahala berrargitaratzen zituen. Hala, Urretxindorrak taldearen disko baten 2.000 ale saltzera iritsi zen.
Frankismoak ezarritako zentsuraren aurka borrokatu behar izan zuen CINSAk. Espainiako Informazio eta Turismo Ministerioaren baimenik gabe ez zegoen ezer argitaratzerik. Zentsura ez ezik, kartzela ere pairatu zuen Xabier Gereñok disko bat argitaratzeagatik. Izan ere, Julen Lekuonaren "Ez, ez dut nahi" kantua zekarren diskoa bahitu egin zuen Guardia Zibilak, eta hamabost egunez eduki zuten Gereño espetxean.
Egitura amateurra zuen CINSAk; Gereño bera arduratzen zen diskoak herriz herri banatzeaz. Hortaz, 70eko hamarkadan, Espainiako diskoetxe indartsuak (CBS, RCA, Zafiro, Movieplay...) euskal abeslarien peskizan hasi zirenean, haiekin lehiatzerik ez zegoela ebatzita, diskoak argitaratzeari utzi zion.
Diskoak argitaratzeaz gain, Euskal Kantuaren Jaialdia (Festival de la Canción Vasca) antolatu zuen CINSAk, sorkuntza bultzatzeko. Hiru urtez antolatu zen jaialdia: 1964an Bilboko Capitol antzokian, 1966an Capitol antzokian eta Donostiako Viktoria Eugenia antzokian, eta 1967an aipatutako bi leku horietan ez ezik Iruñeko Gaiarre antzokian eta Gasteizko Guridi antzokian.

## Erreferentziak

* Edukiaren zati bat «CINSA» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Datuak: Q12255580
# CHAYKA

Chayka (errusieraz: Чайка, lit. "antxeta") Errusiako lurreko irrati-nabigazio sistema da, LORAN-Cren antzekoa dena. 100 kHz inguruko maiztasun antzekoak erabiltzen ditu, eta gutunazalaren eta kokapena zehazteko seinalearen fasea alderatzeko sistema bera erabiltzen dute. Sistemak xehetasunetan ezberdintzen dira batez ere.

## Kanpo estekak

* Datuak: Q948271
* Multimedia: Chaika (navigation system) / Q948271
# CH Casco Viejo Bilbao

CH Casco Viejo Bilbao (Club Hielo Casco Viejo de Bilbao) Bizkaiko hiriburuko izotz hockey taldea izan zen.

## Historia

1975ean sortua, Nogaro Bilbao taldea ordezkatu zuen. Hasiera hasieratik Espainiako Izotz Hockey Superligan emaitzak ezin hobeak lortu zituenez, Europako Kopan parte hartzeko lehendabiziko Espainiako txapelketako talde bilakatu zen, 1979an hain zuzen ere.
1981ean izenaz aldatu eta Vizcaya Bilbao bihurtu zen, Bilboko Udalaren babespean.
1986an, nahiz eta arrakasta ugari izan, desegin zuten. Finantza kontuak zirela eta, Espainiako Federakuntzak bertan behera utzi zuen Liga eta horrela talde asko behin betiko desagertu ziren.

## Palmaresa

* Espainiako Liga
** Txapelduna (6): 1977, 1978, 1979, 1981, 1982, 1983
** Txapeldun ordea (1): 1980
* Errege Kopa
** Txapelduna (2): 1978, 1981
** Finalita (2): 1976, 1982

## Emaitzak

| Saison | Superliga | Errege Kopa | Europako Kopa |
| 1975-1976 | 3.a | Finale | - |
| 1976-1977 | Txapelduna | ? | - |
| 1977-1978 | Txapelduna | Txapelduna | - |
| 1978-1979 | Txapelduna | ? | 1. erronda |
| 1979-1980 | 2.a | 1/2 | 1. erronda |
| 1980-1981 | Txapelduna | Txapelduna | - |
| 1981-1982 | Txapelduna | Finala | 1. erronda |
| 1982-1983 | Txapelduna | ? | 2. erronda |
| 1983-1984 | 3.a | ? | - |
| 1984-1985 | 4.a | ? | - |
| 1985-1986 | ? | ? | - |

## Emaitzak Europako Kopan

| Denboraldia | Erronda | Arerioa | Emaitza(k) |
| 1978-1979 | 1.a | Heerenveen Flyers | 3-9 ; 2-21 |
| 1979-1980 | 1.a | Les Huskies de Chamonix | 4-12 ; 0-8 |
| 1981-1982 | 1.a | Brûleurs de Loups de Grenoble | 2-6 ; 1-3 |
| 1982-1983 | 1.a | Brûleurs de Loups de Grenoble | 7-2 ; 6-4 |
| | 2.a | Heerenveen Flyers | 8-11 ; 1-9 |
Hona hemen emaitzak guztira:
| Partidak | Garaipenak | Berdinketa | Porrotak | Golak alde | Golak kontra | Diferentzia |
| 10 | 2 | 0 | 8 | 34 | 85 | -51 |

## Erreferentziak

* ↑ www.cascoviejobilbao.biz

## Kanpo estekak

* Datuak: Q1023666
# CIA

Inteligentzia Agentzia Zentrala (ingelesez: Central Intelligence Agency), ingelesezko CIA siglaz ezagunagoa, Ameriketako Estatu Batuetako Segurtasun Nazionalerako Sailarekin batera, Estatu Batuen interesentzat mehatxu izan daitekeen gobernu, korporazio edo gizabanakoen informazioaren bilketa, azterketa eta erabileraz arduratzen den AEBetako gobernuko erakundea da. Langleyn, Virginian, du egoitza nagusia.

## Kanpo estekak

* Datuak: Q37230
* Multimedia: Central Intelligence Agency / Q37230
# Calabash (Ipar Carolina)

Calabash Ipar Carolinako herri bat da. Brunswick konderrian kokatua dago. 2010ean 1.786 biztanle zituen, 8,64 kilometro koadrotan banatuta.

## Ikus, gainera

* Brunswick konderria

## Kanpo estekak

* Datuak: Q2026755
# Calaberita

Calaverita sulfuro motako minerala da.

## Ezaugarriak

Calaverita sulfuro mineralaren formula kimikoa hau da: ${\ce {AuTe2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Calaverite: Mineral information, data and localities.» www.mindat.org (Noiz kontsultatua: 11-05-2019).

## Kanpo estekak

* Datuak: Q414999
* Multimedia: Calaverite / Q414999
# Calabriar (estaia)

| Aroa | Periodoa | Periodoa | Garaia | Adina | Hasiera (Ma) |
| Zenozoikoa | Kuaternarioa | Kuaternarioa | Holozenoa | Holozenoa | 0,0117 |
| Zenozoikoa | Kuaternarioa | Kuaternarioa | Pleistozenoa | Tarantiarra | 0,126 |
| Zenozoikoa | Kuaternarioa | Kuaternarioa | Pleistozenoa | Ioniarra | 0,781 |
| Zenozoikoa | Kuaternarioa | Kuaternarioa | Pleistozenoa | Calabriarra | 1,806 |
| Zenozoikoa | Kuaternarioa | Kuaternarioa | Pleistozenoa | Gelasiarra | 2,588 |
| Zenozoikoa | Neogenoa | Neogenoa | | | 23,03 |
| Zenozoikoa | Paleogenoa | Paleogenoa | | | 66 |
Calabriarra Pleistozenoko estaia da ICSren garai geologikoen artean. Orain dela 1,806 Ma eta 0,781 Ma (milioi urte) hedatu zen. Pleistozeno Goiztiarreko estaia da, gelasiar aroarekin batera.
Klimaren hozte nabarmena izan zen. Homo erectusaren sakabanaketa gertatu zen..

## Erreferentziak

* ↑ Gradstein, F.M.; Ogg, J.G. & Smith, A.G., ed. A Geologic Time Scale 2004. Cambridge: Cambridge University Press ISBN 0-521-78142-6..
* ↑ (Ingelesez) Lordkipanidze, David; Zhvania, David; Vekua, Abesalom; Tappen, Martha; Shelia, Teona; Nioradze, Medea; Berna, Francesco; Agustí, Jordi et al.. (2011-06-28). «Earliest human occupations at Dmanisi (Georgian Caucasus) dated to 1.85–1.78 Ma» Proceedings of the National Academy of Sciences 108 (26): 10432–10436. doi:10.1073/pnas.1106638108. ISSN 1091-6490. PMID 21646521. PMC PMC3127884. (Noiz kontsultatua: 2018-12-15).

## Kanpo estekak

* Datuak: Q567911
# Calabritto

Calabritto Italiako udalerri bat da. Avellinoko probintzian kokatuta dago, Campania eskualdean. 2.148 biztanle ditu, 56,33 kilometro koadroko azaleran banatuta.

## Mugakideak

Calabrittok honako udalerri hauekin egiten du muga:
Bagnoli Irpino Caposele Lioni Senerchia Acerno Valva

## Kanpo estekak

* Datuak: Q55011
* Multimedia: Calabritto / Q55011
# Cala del Pinar

Cala del Pinar edo Cala del Faralló delakoa kala erako hondartza bat da Vinaròs herrian dagoena, Costa de la Tarongina deritzon kostaldean kokatua, Castello probintzian, Herrialde Katalanetan. Hartxintxarrezko hondartza da.
Vinaros herriaren iparraldeko kosta partean dago. Autoz iritsi daiteke bertaraino, eta dozena batzuk autorentzako aparkalekua dago. Ez dago soroslerik hondartzan, baina dutxak baditu.

## Kanpo estekak

* Datuak: Q28120347
# Calabazas de Fuentidueña

Calabazas de Fuentidueña Segoviako udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 44 biztanle zituen.

## Ikus, gainera

* Segoviako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q964145
* Multimedia: Calabazas de Fuentidueña / Q964145
# Calabarzon

Calabarzon (lehen Hegoaldeko Eskualde Tagaloa deitua) Filipinetako eskualdea da, Luzon uhartean dagoena. Bere izena eskualde osatzen duten bost probintzietatik datorkio: Cavite, Laguna, Batangas, Rizal eta Quezón hain zuzen ere.

## Kanpo estekak

* Datuak: Q13650
* Multimedia: Calabarzon / Q13650
# Capricornus

Capricornus izan daiteke:
* Capricornus, zodiakoaren zeinua.
* Capricornus, konstelazioa.
# Caprimulgiformes

Caprimulgiformes Aves klaseko ordena da.

## Taxonomia

Caprimulgiformes ordenak honako familia ditu:
* Steatornithidae familia, aditu batzuen ustez "Steatornithiformes" ordena berria sortuko duena.
* Podargidae, aditu batzuen ustez "Podargiformes" ordena berria sortuko duena.
* Nyctibiidae familia
* Caprimulgidae familia
** Chordeilinae subfamilia.
** Caprimulginae subfamilia.
* Eurostopodidae familia

## Euskal Herrian

Euskal Herrian bi espezie bizi dira:
* Zata arrunta (Caprimulgus europaeus)
* Zata lepagorria (Caprimulgus ruficollis)

## Erreferentziak

* ↑ Cracraft, Joel (1981): Toward a phylogenetic classification of the recent birds of the world (Class Aves). Auk 98(4): 681–714. PDF
* Datuak: Q26125
* Multimedia: Caprimulgiformes / Q26125
* Espezieak: Caprimulgiformes
# Capricornus (astrologia)

    Artikulu hau zodiakoaren zeinuari buruzkoa da; beste esanahietarako, ikus «Capricornus».
Capricornus, halaber Kaprikornioa, astrologian, zodiakoko hamargarren zeinua da. Zeinuak jakituria sinbolizatzen du eta irudiak mendia irudikatzen du. Tauro eta Virgorekin batera lurra elementuari dagokio. Saturnok zuzentzen du eta aurrez aurreko zeinua Cancer da.
Zeinu astrologikoak animalia hibrido bat erakusten du: arrainaren buztana duen ahuntza edo itsas-munstroa.
Abenduaren 22a eta urtarrilaren 20a bitartean jaiotzen direnak izaten dira zeinu honetakoak.

## Zeinu kardinalak

Zeinu hau Zeinu Kadinalak izeneko taldekoa da. Zodiakoko zirkuluan ekinokzio eta solstizio bezala ezagutzen diren lau puntuen muturretan dauden zeinuak dira. Lau dira Zeinu Kardinalak: Aries, Cancer, Libra eta Capricornus.
Ekinokzio, poloetan ezik, beste munduko leku guztietan egunak gauak beste irauten duen urteko uneari esaten zaio. Urtean bitan gertatzen da: martxoaren 20 edo 21ean eta irailaren 22 edo 23an. Egun horiek direla eta Aries eta Libra Ekinokzioarekin lotzen dira.
Solstizioak, eguzkiak kokapen boreal edo hegoaldeko kokapen altuenak lortzen dituen uneak dira. Ipar hemisferioko udako solstizioan eguzkiak zenita eguerdian harrapatzen du Cancerren tropikoaren gainean. Bi aldiz gertatzen da urtean: ekainak 20 eta 21ean edo abenduak 22 eta 23an. Egun horiek direla eta Cancer eta Capricornus Solstizioarekin lotzen dira.

## Mitologia

Mitologian, Capricounus Amaltearen ahuntzari lotzen zaio. Kretako uhartean Zeusen inude izan zen lamia eta batzuetan Zeusi bularra eman zion ahuntza bezala ere irudikatzen dena.

## Ezaugarriak

Helburuak argi eta garbi aurrez zehaztuta ekiten dio lanari. Jarritako xedea betetzeko oztopo guztiak gainditzera behartzen du bere burua. Jokabide zorrotzekoa da baina sozialki moldatu egiten da hasitako lana bukatzeko. Erresistentzian eta jakintzan ez dago gehiago egingo dion beste zeinurik.

## Kanpo estekak

* Datuak: Q164272
* Multimedia: Capricorn (astrology) / Q164272
ieaMendebaldeko Zodiakoa :
ieaAstrologia • Zodiakoaren zeinuak :
Aries
Taurus
Gemini
Cancer
Leo
Virgo
Libra
Scorpius
Sagittarius
Capricornus
Aquarius
Pisces :
iea
Astronomia
Ekliptikaren konstelazioak :
Aries
Taurus
Gemini
Cancer
Leo
Virgo
Libra
Scorpius
Ophiuchus
Sagittarius
Capricornus
Aquarius
Pisces :
Ikus, gainera: Koordenatu ekliptiko • Ekinozioen prezesio • Zodiakoko argia :
# Caprie

Caprie Italiako udalerri bat da. Turingo Hiri Metropolitanoan kokatuta dago, Piemonte eskualdean. 2.044 biztanle ditu, 16,41 kilometro koadroko azaleran banatuta.

## Mugakideak

Capriek honako udalerri hauekin egiten du muga:
Chiusa di San Michele Condove Rubiana Sant'Ambrogio di Torino Villar Dora

## Kanpo estekak

* Datuak: Q9167
* Multimedia: Caprie / Q9167
# Capriglio

Capriglio Italiako udalerri bat da. Astiko probintzian kokatuta dago, Piemonte eskualdean. 307 biztanle ditu, 5,06 kilometro koadroko azaleran banatuta.

## Mugakideak

Caprigliok honako udalerri hauekin egiten du muga:
Buttigliera d'Asti Castelnuovo Don Bosco Cerreto d'Asti Montafia Passerano Marmorito Piovà Massaia

## Kanpo estekak

* Datuak: Q17770
* Multimedia: Capriglio / Q17770
# Caprile

Caprile Italiako udalerri bat da. Biellako probintzian kokatuta dago, Piemonte eskualdean. 192 biztanle ditu, 11,6 kilometro koadroko azaleran banatuta.

## Mugakideak

Caprilek honako udalerri hauekin egiten du muga:
Ailoche Coggiola Crevacuore Guardabosone Portula Postua Pray Scopello Valdilana $^{(en)}$

## Kanpo estekak

* Datuak: Q18043
* Multimedia: Caprile, Piedmont / Q18043